रंगपुर
रंगपुर गुजरात के काठियावाड़ प्रायद्वीप में सुकभादर नदी के समीप स्थित है। इस स्थल की खुदाई वर्ष 1953-1954 में ए. रंगनाथ राव द्वारा की गई थी। यहाँ पर पूर्व हड़प्पा कालीन संस्कृति के अवशेष मिले हैं। रंगपुर से मिले कच्ची ईटों के दुर्ग, नालियां, मृदभांड, बांट, पत्थर के फलक आदि महत्त्वपूर्ण हैं। यहाँ धान की भूसी के ढेर मिले हैं।
नरवर
नरवर (Narwar) भारत के मध्य प्रदेश राज्य के शिवपुरी ज़िले में स्थित एक नगर है। यह इसी नाम की तहसील का मुख्यालय भी है। यह काली सिन्ध नदी के किनारे बसा हुआ एक ऐतिहासिक नगर है, जो प्राचीन काल में राजा नल की राजधानी थी। यहाँ का प्रसिद्ध नरवर दुर्ग नदी से पूर्व में खड़ा है।